Täna on mandri ja saarte vahel avatud kõik kuus jääteed, kus valgel ajal saavad sõita kuni 2,5-tonnised sõidukid. Liiklejatel tuleb arvestada, et sõltuvalt ilmaoludest võidakse jääteed sulgeda.    Kella on 18.30-ni avatud Haapsalu-Noarootsi 3,5 kilomeetri pikkune jäätee pealesõitudega Haapsalust Suur-Mere tänava lõpust ja Noarootsist Österby sadamast, teatas maanteeamet.    Lahti on Hiiumaa ja Saaremaa vaheline 18  kilomeetri pikkune jäätee pealesõitudega Hiiumaalt Tärkmalt ja Saaremaalt Triigi sadamast, mandri ja Muhumaa vaheline 12 kilomeetri pikkune jäätee pealesõitudega mandrilt Virtsust ja Muhumaalt Kuivastust ning mandri ja Hiiumaa vaheline 25,5 kilomeetri pikkune jäätee pealesõitudega mandrilt Rohuküla sadamast ja Hiiumaalt Sarvelt.    Kella 18 on avatud mandri ja Kihnu saare vaheline 12 kilomeetri pikkune jäätee pealesõitudega mandrilt Munalaiu sadama teelt ja Kihnust Sääre külast Suigatsaare sadamast.    Kella 18.45-ni on avatud mandri ja Vormsi vaheline 9,5 kilomeetri pikkune jäätee pealesõitudega Rohuküla ja Sviby sadamatest.    Delfi.ee